open-index/open-wikipedia-markdown huggingface dataset:
J.K. Simmons

**Jonathan Kimble Simmons** (* 9. január 1955, Detroit, USA) je americký herec. Jedna z jeho najznámejších úloch je J. Jonah Jameson z filmovej série Spiderman a úloha starostu Lionhearta z animovaného filmu Zootropolis.

## Začiatky
Narodil sa v Detroite v USA do rodiny úradničky Patricie a profesora Donalda. Jeho brat David je spevák a skladateľ, sestra Elizabeth je vysokoškolskou profesorkou. Vyrastal v Ohii a Montane. Neskôr sa stal členom divadla v Seattli.

## Kariéra
Pred kamerou sa poprvýkrát objavil v roku 1976 v televíznom filme *[[Detektív Doyle]]*. Divákom môže býť známy z mnohých úspešných filmov napr. *[[Nezvaný hosť]]*, *[[Šakal (film)|Šakal]]*, *[[Anastázia (film)|Anastázia]]*, *[[Celebrity (film)|Celebrity]]*, *[[Pravidlá muštárne]]*, *[[Hra snov]]*, *[[Takmer dokonalý zločin]]*, * alebo *Whiplash*, za ktorý získal [[Academy Awards|Oscara]], [[Zlatý Glóbus]] a cenu [[British Academy Film Awards]] v kategórii Najlepší mužský herec vo vedľajšej úlohe.

Objavil sa aj v hlavných úlohách seriálov: *Zákon a poriadok: Špeciálna jednotka* alebo *Closer''.

Patrí aj medzi hercov vystupujúcich na Broadwayi.

## Osobný život
Od roku 1996 je ženatý s Michelle Schumacherovou a majú spolu 3 deti.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Divadelní herci USA
Kategória:Televízni herci USA
Kategória:Dabingoví herci USA
Kategória:Osobnosti z Detroitu
Chmelinec (vrch v Nízkych Tatrách)

**Chmelinec** () je vrch v Nízkych Tatrách. Leží juhovýchodne od Svarína, približne  juhovýchodne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú severne ležiace osady Svarín a Čierny Váh, západným smerom leží Nižná Boca a Malužiná a východným Liptovská Teplička. Vrch je súčasťou Národného parku Nízke Tatry.

## Opis
Chmelinec je súčasťou rázsochy, ktorá vybieha severovýchodným smerom z masívu Veľkého boku () cez Nemeckú () a následne sa stáča na severozápad k vrchu Pálenica (). Je pokračovaním hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka a pokračuje cez Zadnú Širokú () na Veľký bok, kde sa vetví. Západným smerom sa nachádza Mačacia () a Pukanec (), severným Pálenica (), Hošková () a Turková (), východným Mendíčka (), Holica () a Malá Vápenica () a južným Veľká Vápenica (), Nemecká () a Veľký bok (). Masív patrí do povodia Váhu, kde vodu z južných a západných svahov odvádza Svarínka, zo severných potok Nižný Chmelinec. Na vrchol nevedie značený turistický chodník.

### Výhľady
Hrebeň i vrcholovú časť pokrýva nesúvislý, miestami riedky les s viacerými holinami v okolí, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Vysoké a Západné Tatry a Chočské vrchy.

## Prístup
Na vrchol nevedie značená trasa, no juhozápadným úpätím vedie údolím Torysa  žlto značený turistický chodník zo Svarína do sedla Nemecká a ďalej do Sedla pod Veľkým bokom.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Východná (obec)
Stereo systém

náhľad|Stereo systém poľskej produkcie z roku 1982
**Stereosystém** (iné názvy: **stereo systém**, **hi-fi** [alebo **hifi**] **systém**, **hi-fi** [alebo **hifi**] **veža**, **stereoveža**, **audioveža**; skrátene **veža**) je všeobecné označenie súboru samostatných, ale prepojených elektroakustických zariadení (pôvodne) naukladaných na seba, takže spolu tvoria akoby "vežu".

Súbor hi-fi zariadení populárny v 80. rokoch spočiatku pozostával z: magnetofónu, rozhlasového tuneru, zosilňovača a možno ekvalizéru a gramofónu. K dispozícii bola aj menej prepracovaná konfigurácia, ktorá obsahovala prijímač. Neskôr sa k zosilňovaču alebo prijímaču pripojí CD prehrávače, SACD, hudobné servery, časovače atď. Reproduktory sú pripojené k zosilňovaču alebo prijímaču.

Progresívna miniaturizácia elektronických komponentov umožnila zmenšiť veľkosť a hmotnosť hi-fi zariadenia natoľko, že ho už nebolo potrebné umiestňovať do niekoľkých samostatných krytov. V dôsledku toho sa začala výroba **minisystémov** (*miniveží*), ako aj ich miniatúrnej podoby **mikrosystémov** (*mikroveží*).  V súčasnosti sú veže pozostávajúce iba z audio segmentov zriedkavé.  Nahradili ich súpravy, ktoré obsahujú aj video zariadenia. Tie sa nazývajú systémami domáceho kina.
 
Tendencia uzatvárať komponenty do mnohých samostatných krytov s oddelenými napájacími zdrojmi zostáva v segmente najdrahších domácich audio zariadení nezmenená.  Typické sú súpravy s dodatočne oddelenými predzosilňovač a výkonový zosilňovač. Podľa marketingových materiálov dokážu takéto riešenia radikálne zlepšiť zvuk odstránením rôznych skreslení. Neexistujú na to žiadne overiteľné dôkazy.

## Galéria

Obrázok:Crown MC-K40 Midi System HiFi.jpg|Typický lacný all-in-one stereo systém 80. rokov značky Crown MC-K40 „Midi System“
Obrázok:Wieza technics 2007-01.JPG|Set značky Technics z roku 2006
Obrázok:Aiwa XR-FD55.jpg|Minisystém značky Aiwa


## Zdroj
* 

Kategória:Audiotechnika
Charlie Cox

**Charlie Thomas Cox** (* 15. december 1982 Londýn, Anglicko, Spojené kráľovstvo) je britský herec. Medzi jeho najznámejšie role patrí Tristan Thorn vo filme *[[Hviezdny prach]]* (2007) alebo Matt Murdock / Daredevil v seriáloch na Netflixe *[[Daredevil (televízny seriál)|Daredevil]]* (2015–2018), *[[The Defenders]]* (2017) a v pripravovanom seriáli od Marvel Cinematic Universe: 

## Životopis
Narodil sa v Londýne v Anglicku ako najmladší z piatich súrodencov. Vyrastal vo Východnom Essexe ako syn Patricie C. A. "Trishy" a Andrewa Fredericka Seafortha Coxa, ktorý je vydavateľ. Medzi jeho predkov z otcovej strany patrí Sir Andrew Agnew, kapitán kráľovského námorníctva Frederick Lewis Maitland, James Ogilvy, Sir David Carnegie a guvernér New Yorku, Andrew Elliot. Bol vychovávaný ako rímskokatolík.

Navštevoval dve nezávislé školy: Ashdown House a Sherborne School. Neskôr sa vzdelával na divadelnej škole Bristol Old Vic Theatre School v Bristole.

## Kariéra
Cox hral hlavnú úlohu Tristana Thorna vo filme *[[Hviezdny prach]]*. Ďalej sa objavil v roku 2008 vo filme *[[Stone of Destiny]]*, kde si zahral Iana Hamiltona. V tom istom roku si zahral úlohu vojvodu z Crowborough v dramatickom seriáli *[[Panstvo Downton]]*. Zahral si aj hlavnú úlohu v dráme *The Prince of Homburg*. V roku 2011 stvárnil úlohu Josemaría Escrivá de Balaguer vo filme *[[There Be Dragons]]*. V tom istom roku získal vedľajšiu úlohu v druhej sérií seriálu televízie HBO, *[[Impérium – Mafia v Atlantic City]]*, kde hrá írského imigranta. V roku 2015 získal hlavnú úlohu Matta Murdocka v americkom seriáli ''Daredevil''. Úlohu Daredevila si zopakoval aj v projektoch od Marvel Cinematic Universe: Spider-Man: Bez domova a She-Hulk: Neuveriteľná právnička. Objaví sa aj v nadchádzajúcich MCU projektoch Echo a .

## Iné projekty

## Externé odkazy
* 
* 

## Zdroj

Kategória:Britskí filmoví herci
Kategória:Britskí televízni herci
Kategória:Osobnosti z Londýna
Robert Vano

**Robert Vano**, rodným menom **Róbert Vanyó** (slovakizovane písané **Robert Vaňo**) (* 5. máj 1948, Nové Zámky) je slovenský fotograf žijúci v Prahe.

## Život a tvorba
Narodil sa v Nových Zámkoch na Slovensku maďarským rodičom. Po maturite v roku 1967 namiesto nástupu na vojnu emigroval cez Juhosláviu a Taliansko do Spojených štátov, kde sa uchytil ako kaderník a vizážista. Bol asistentom módnych fotografov, ako sú napríklad Horst P. Horst, Marco Glaviano alebo Leo Castelli. Od roku 1984 je samostatným fotografom. Pôsobil v New Yorku, Paríži a Miláne a v Prahe, kde fotografoval pre módne časopisy (napr. *[[Cosmopolitan (časopis)|Cosmopolitan]]*, *[[Harper's Bazaar]]*, *[[Vogue]]*).

Od roku 1995 žije v Prahe, kde v období 1996–2003 pracoval ako umelecký riaditeľ v českom vydaní časopisu *[[Elle]]* a potom do roku 2009 ako kreatívny riaditeľ v agentúre *[[Czechoslovak models]]*. Od tej doby pracuje ako fotograf na voľnej nohe.

Robert Vano je predovšetkým módny a reklamný fotograf. Fotografuje čiernobiele portréty a akty na klasický film a používa už málo používanú techniku platinotypie. Spolupracuje so svetovými značkami, vedie workshopy „Daylight nude“. Najradšej fotografuje pri dennom svetle.

Magazín *[[Colour Planet]]* ho v roku 2009 označil za „medzinárodne presláveného fotografa“ a umiestnil Vana na 11. miesto v rebríčku pätnástich najvplyvnejších českých gayov. V roku 2010 mu bola udelená Európska cena Trebbia za tvorivú činnosť. Preslávili ho okrem iného mužské akty. Jedným z jeho hlavných umeleckých vzorov je napr. i americký fotograf Bruce Weber.

V roku 2009 sa uskutočnila v pražskom Mánesu Vanova dosiaľ najväčšia výstava, ktorej názov *[[The Platinum Collection]]* odkazuje na jeho techniku.

## Publikácie (výber)
* VANO, Robert. Love You from Prague. Praha: Radost, 1991. .
* VANO, Robert. Boys and roses. Praha: Scarabeus, 1992. .
* VANO, Robert. Platinová kolekce. České Budějovice: Karmášek, 2009. .
* VANO, Robert. Kuchařka pro kluky. Brno: Computer Press, 2010. .
* VANO, Robert. Robert VANO. Praha: Artfoto 2010. .
* VANO, Robert. Fotka nemusí být ostrá. Praha: Slovart, 2015. .
* VANO, Robert. Memories. Praha: Slovart, 2016. .
* HRBEK, David; VANO, Robert. Někdy ráj. Praha: XYZ, 2008. 317 s. .

## Referencie

## Iné projekty

Kategória:Slovenskí fotografi
Kategória:Slovenské LGBT osobnosti
Kategória:Slovenské osobnosti maďarského pôvodu
Kategória:Osobnosti z Nových Zámkov
Matej Ftáčnik

Mgr. **Matej Ftáčnik** (* 29. september 1988, Bratislava) je slovenský technologický podnikateľ roka 2019 a spoluzakladateľ softvérovej firmy Vacuumlabs a Vacuum Group, tímu vyše 500 odborníkov v oblasti budovania produktov a služieb v 13 firmách.

## Životopis
Narodil sa v Bratislave. Je absolventom fakulty matematiky, fyziky a informatiky na Univerzite Komenského v Bratislave. Svoje skúsenosti s business developmentom získal v Silicon Valley, kde pomáhal pri expandovaní slovenských startupov do USA. Je zakladateľom Spotu - prvého slovenského kreatívneho priestoru, ktorý sa veľmi rýchlo stal tvorivým ekosystémom a urýchľovačom mnohých komunitne orientovaných aktivít (vzdelávanie, sieťovanie, mentoring) a podnikateľských činností (podnikové poradenstvo, podpora, fundraising). Od roku 2012 Spot prilákal viac ako 6500 nadšencov, má 120 mentorov, ktorí pracovali na 150 startupoch.

Organizoval prvé tri Startup Weekends na Slovensku. Vďaka tejto aktivite v roku 2011 vyhral Startup Award. Bol spoluzakladateľom Startup Campov na Slovensku a v Česku, kde usporiadal startup Summit v Prahe, ktorého sa zúčastnilo 250 CEE.

Zároveň je spoluzakladateľom prvej LGBTQ+ bankovej služby v USA s názvom *Daylight*. V roku 2021 zaznamenala úspechy a napriek globálnej pandémii a neistote v bankovníctve si našla tisícky záujemcov vďaka silnej podpore komunity, ktorou je založená a vedená. Podporuje diverznú spoločnosť a otvorene bojuje za práva znevýhodnených skupín.

V súčasnosti je spoločník a riaditeľ vo firme Vacuumlabs s.r.o., ktorá organizuje ReactiveConf – druhú najväčšiu konferenciu na svete na tému web a mobile vývoj v prostredí React a príbuzných technológiách.

## Referencie

Kategória:Slovenskí podnikatelia
Kategória:Slovenské LGBT osobnosti
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Osobnosti z Bratislavy
Revištský potok

**Revištský potok** je potok v regióne Horehronie, na území obce Nemecká v okrese Brezno v Banskobystrickom kraji. Nachádza sa v geomorfologickom celku Veporské vrchy. Ústi do Hrona. Má dĺžku . Rád toku III. 
## Prameň
Pramení v  v lesnom extraviláne v 
stredozápadnej časti územia obce Nemecká na severozápadnom svahu vrchu *Rakytovec* s 
## Opis toku
Od prameňa až do svojho ústia preteká *Revištský potok* územím obce Nemecká prevažne severným smerom najprv cez lesný extravilán, nepodstatne mení smer od severozápadu po severovýchod, v  priberá ľavostranný bezmenný prítok prameniaci na severovýchodnom svahu vrchu *Kopok*, v  priberá ďalší ľavostranný bezmenný prítok, postupne preteká zmiešaným lesným a poľnohospodárskym extravilánom, ľavým brehom obmýva úpätie lúky *Revište*, preteká cez lúku a pasienok *Štvrte* a hneď v  vteká do intravilánu obce Nemecká, v  podteká železnicu Banská Bystrica – Brezno, v  ústi do Hrona ako jeho ľavostranný prítok.

*Revištský potok* patrí do okresu Brezno v Banskobystrickom kraji. Nachádza sa v geomorfologickej oblasti Slovenské rudohorie v geomorfologickom celku Veporské vrchy v geomorfologickom podcelku Čierťaž. Nemá dôležitejšie prítoky.

## Pôvod názvu
Motivantom názvu vodného toku *Revištský potok* bola charakteristická poloha lúky *Revište* na území obce Nemecká, ktorej severovýchodné úbočie je obmývané *Revištským potokom*. Z toponyma *Revište* bolo po rozšírení o formant *-ský* a a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Revištský potok* ako súčasť veľmi početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 2020.
V priestore slovenskej hydronymie vodných tokov hydronymum *Revištský potok* je jedinečným hydronymom (september 2022).  
## Referencie

 
Kategória:Potoky na Slovensku 
Kategória:Vodné toky v okrese Brezno 
Kategória:Vodné toky  vo Veporských vrchoch
Nemecká
Adrián Macho

**Adrián Macho** (* 27. jún 1982, Smrdáky) je slovenský ilustrátor, grafik a dizajnér.

## Životopis
Narodil sa 27. júna 1982 v obci Smrdáky na Záhorí. Študoval na strednej škole v Modre odbor umeleckej keramiky. Dlhé roky pracoval ako grafický dizajnér v rôznych reklamných agentúrach, naposledy na voľnej nohe. Jeho talent skutočne vystúpil do popredia, keď začal pracovať ako ilustrátor, keď začal ilustrovať knihy pre deti, napr. pre Mira Jaroša, alebo Zvieratká z abecedy od Ivony Ďuričovej. Viaceré detské knihy s Machovými ilustráciami sa stali na Slovensku bestsellermi a sú čitateľmi vysoko hodnotené. 

Jeho knižný debut Gerda – Príbeh veľryby dosiaľ vyšiel zatiaľ v 10 jazykoch. V roku 2019 získala v Prahe ocenenie Detská kniha roka, jej pokračovanie získalo 2. miesto.

Macho ilustroval všetkých sedem obálok knižnej čarodejníckej ságy o Harrym Potterovi. Po dvadsiatich rokoch od vydania prvého príbehu z pera J. K. Rowlingovej totiž vyšiel špeciálny potterovský box. Macho, ktorý je v kresbe samouk, vytvoril také krásne obrázky, že ich Rowlingovej vydavateľstvo označilo za jedny z najkrajších na svete.

Aktuálne žije a tvorí v Šamoríne.

## Ocenenia
2019 - Kniha roku - Čtení tě mění (Dětská kniha) - Gerda: Příběh velryby

## Referencie

Kategória:Slovenskí grafici
Kategória:Slovenskí grafickí dizajnéri
Kategória:Slovenskí dizajnéri
Kategória:Slovenskí umelci
Kategória:Slovenskí spisovatelia
Kategória:Slovenské LGBT osobnosti

Kategória:Osobnosti zo Smrdák
Russell Crowe

**Russell Ira Crowe** (* 7. apríl 1964, Wellington, Nový Zéland) je austrálsky herec, hudobník a držiteľ Oscara a Zlatého glóbusu v kategórii herec v hlavnej úlohe za film Gladiátor.

Hereckú kariéru začínal v druhej polovici 80. rokov v australských televíznych seriáloch (Police Rescue) a filmoch (Proof, Romper Stomper). Trikrát bol nominovaný na Oscara; získal ho až pri druhej z jeho nominácií, v roku 2000. Je aj spoluvlastníkom australského ragbyového tímu South Sydney Rabbitohs.

## Životopis
Narodil sa vo Wellingtone na Novom Zélande Jocelyne Yvonneovej a Johnovi Alexanderovi Croweovi. Vo veku štyroch rokov, sa s rodinou presťahoval do Austrálie, kde sa jeho rodičia živili cateringom pri filmových natáčaniach. Keď mal štrnásť rokov, vrátil sa s rodinou späť do jeho rodnej krajiny. Tu začal študovať na gymnáziu v Aucklande, potom pokračoval na gymnáziu Mount Roskill. V prvej polovice 80. rokov hrával v skupine Russ Le Roq, ktorá bola zameraná prevažne na revival. V roku 1986 získal prvú profesionálnu úlohu v muzikáli *The Rocky Horror Show*. Potom, čo sa objavil v niekoľkých seriáloch Neighbours alebo Living with the Law, bol obsadený do svojej prvej veľkej filmovej úlohy vo filme *The Crossing* (1990).

Následne sa presadil v Hollywoode, kde bol za svoje úlohy vo filmoch Dymová clona (1999), Gladiátor (2000) a Čistá duša (2001), trikrát za sebou nominovaný na Oscara. V roku 2001 ho získal v kategorií Najlepší herec v hlavnej úlohe za film Gladiátor od režiséra Ridleyho Scotta. Ďalej sa preslávil napr. vo filmoch: Robin Hood (2010), Bedári (2012), Muž z ocele (2013) alebo Noe (2014) 

V deň svojích 39. narodenín sa oženil s austrálskou speváčkou a herečkou Daniellou Spencerovou. Majú spolu dvoch synov, Charlesa Spencera (* 2003) a Tennysona Spencera (* 2006). V súčasnosti žije prevažne v Sydney.

Pred manželstvom mal vzťah s herečkou Meg Ryanovou.

## Iné projekty

## Externé odkazy
* 
* 

## Zdroj

Kategória:Osobnosti z Wellingtonu
Kategória:Hudobníci USA
Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Pteridín

**Pteridín** je aromatická zlúčenina, ktorá pozostáva zo spojených kruhov pyrimidínu a pyrazínu. 

Ako **pteridíny** sa označuje i skupina heterocyklických zlúčenín, ktoré môžu byť substituované na mnohých miestach v molekule. Patria medzi ne napríklad pteríny a flavíny, ktoré majú široké uplatnenie v biochemických procesoch.

## Vlastnosti
Pteridín je rozpustný vo vode a alkohole. Vo vákuu sublimuje. Jeho kryštály majú slabožltú farbu.

## Syntéza
Pteridín možno syntetizovať z 4,5-diaminopyrimidínu a glyoxalu:

## Referencie

## Pozri aj

* Dihydrobiopterín
* Tetrahydrobiopterín

## Zdroj
Hana Fábry

**Hana Fábry** (rod. Anna Fábryová; * 1963, Bratislava) je slovenská politická a občianska aktivistka, publicistka, novinárka, politická glosátorka, komentátorka, pedagogická voľnočasová pracovníčka a fotografka.

## Životopis
Narodila sa v roku 1963 v Bratislave. Študovala na Gymnázium Metodova, po ktorom 12 rokov pracovala v školstve, aj súkromne ako voľnočasová pedagogička. Po roku 1992 sa angažovala ako korektorka, publicistka, novinárka, komentátorka a editorka denníka Pravda, redaktorka internetového denníka changenet.sk, glosátorka webnoviny.sk agentúry SITA, scenáristka Talkshow Sone Müllerovej či produkčná v zahraničnom spravodajstve Slovenskej televízie a v spravodajskom archíve.

V roku 1992 bola členkou výboru Hnutia za rovnoprávnosť homosexuálnych občanov Ganymedes. O dva roky neskôr založila prvé lesbické združenie Museion, od roku 2013 existujúceho ako Ženská sieť HEPY.

Od roku 1999 bola členkou a jednou z hovorkýň neformálneho zoskupenia Iniciatíva Inakosť až do roku 2006.

V roku 2000 sa stala koordinátorkou a jednou z hovorkýň kampane proti klerikalizácii Slovenska Povedz to nahlas. V tom čase taktiež spravovala spoločensko-politický mesačník Atribút, ktorý sa zaoberal homosexuálnou tematikou až do roku 2002.

V roku 2007 sa stala členkou Národnej skupiny európskej kampane Za rozmanitosť, proti diskriminácii. Viedla celoslovenskú petičnú kampaň za prijatie zákona o registrovanom partnerstve osôb rovnakého pohlavia.

V súčasnosti vedie občianske združenie Bratislava fotogenická, je šéfredaktorkou webu Lesba.sk a je členkou Iniciatívy Bratislava otvorene, ktorej cieľom je aktívne riešenie problémov kvality života v Bratislave.

## Referencie

## Pozri aj
* Iniciatíva Inakosť
* Atribút (časopis)
* Hnutie za rovnoprávnosť homosexuálnych občanov GANYMEDES

## Externé odkazy
* Hana Fábry: Je niečo zdravé v štáte dánskom – rozhovor pre Queer Leaders Forum (2009)
* Zaujíma ma už iba podstata – rozhovor Romany Schlesinger na Lesba.sk (2015)

Kategória:Slovenské feministky
Kategória:Slovenskí aktivisti
Kategória:Slovenskí publicisti
Kategória:Slovenskí novinári
Kategória:Slovenskí fotografi
Kategória:Slovenské LGBT osobnosti
Kategória:Osobnosti z Bratislavy
Bohéma

[náhľad|[William-Adolphe Bouguereau: *La Bohémienne* (1890)]]
**Bohéma** alebo **bohémstvo** (z ) je voľný, neviazaný, neusporiadaný, nekonvenčný až anarchistický životný štýl, zámerne porušujúci spoločenské konvencie, protestujúc tak proti oficiálnej spoločnosti, jej zvykom a hodnotám. Osoba vyznačujúca sa týmto spôsobom života sa nazýva **bohém** (**bohémka**), pričom spravidla ide o umelca, a jej správanie ako **bohémskosť**. Slovo *bohéma* zároveň označuje skupinu takto žijúcich ľudí, bohémske prostredie, spoločnosť bohémov.

Tento výraz sa zaužíval vo Francúzsku v 19. storočí, kedy umelci začali opúšťať buržoáznu spoločnosť a utiekali sa k chudobnému životu v lacných štvrtiach plných podobne zmýšľajúcich ľudí. Pre väčšinu z nich to bolo krátke, avšak formatívne obdobie ich života. Pomenovanie je odvodené z toho, že ako *bohème* boli označovaní Rómovia, ktorí prikočovali do Paríža cez Čechy (, str. lat. *Bohemia*) a usídľovali sa v zmieňovaných štvrtiach. Romány ako *Scènes de la vie de bohème* (1845) Henriho Murgera a *Vanity Fair* (18471848) Williama Makepeacea Thackerayho či Pucciniho opera *La bohème* (1896) viedli k spopularizovaniu a zromantizovaniu bohémskeho života, ktorý sa popri Paríži udomácňoval aj v ďalších mestských centrách. Bohémstvo do veľkej miery vyprchalo do vypuknutia prvej svetovej vojny, hoci vo svojich moderných podobách sa naďalej udržiava.

## Poznámky


## Referencie

Kategória:Subkultúry
Mačacia

**Mačacia** () je vrch v Nízkych Tatrách. Leží nad Svarínom, približne  juhovýchodne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú severne ležiace osady Svarín a Čierny Váh, západným smerom sa nachádza Nižná Boca a Malužiná, severozápadne Kráľova Lehota. Vrch je súčasťou Národného parku Nízke Tatry.

## Opis
Mačacia je súčasťou rázsochy, ktorá vybieha severným smerom z masívu Veľkého boku () a je pokračovaním výrazného bočného hrebeňa, smerujúceho severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka. Masív Mačacej je zovretý od východu údolím Torysa a od západu dolinou Ústredok. Západným smerom susedí Pavlová () a Pukanec (), severným Vysoké () a Pálenica (), východným Mendička (), Holica (), Chmelinec () a Nemecká () a južným Veľký bok () a Malý bok (). Masív patrí do povodia Váhu, kde vodu z východnej časti odvádza Svarínka a zo západnej jej prítok Bystrý potok. Na vrchol nevedie značený turistický chodník.

### Výhľady
Vrcholovú časť pokrýva súvislý, miestami riedky les s viacerými holinami v okolí, umožňujúcimi obmedzený rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy a časť Oravskej Magury.

## Prístup
Na vrchol nevedie značená turistická trasa, no severovýchodným úpätím prechádza dolinou Torysa  chodník zo Svarína na Nemeckú.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Východná (obec)
Florence Pughová

**Florence Pughová** (neprechýlene Florence Pugh; * 3. január 1996, Oxford, Spojené kráľovstvo) je anglická herečka.

## Životopis
Poprvýkrát sa pred kamerami objavila v roku 2014 v mysterióznom filme *[[The Falling]]*. Jej prvý americký televízny debut prišiel v pilotnom diely *[[Studio City]]*, ktorý sa neodvysielal. Za výkon v nezávislej dráme *[[Lady Macbeth]]* (2016) získala prvé ocenenie Britskej akadémie filmového a televízneho umenia v kategorií objav roku. V roku 2018 stvárnila herečku Charmian „Charlie“ Ross v špionážnej minisérií *[[The Little Drummer Girl]]*, podľa knihy *Malá bubeníčka* od Johna le Carrého. 

V roku 2019 nastal zlom v jej kariére, pretože získala tri hlavné úlohy v kritikmi oceňovaných filmoch. V prvom z nich, komediálnej dráme *[[Súboj s rodinou]]*, stvárnila profesionálnu wrestlerku Paige. V horore *[[Slnovrat (film, 2019)|Slnovrat]]* si zahrala študentku Dani, ktorá sa spolu so svojím priateľom dostane na švédsku okultnú slávnosť. V dráme *[[Malé ženy (film, 2019)|Malé ženy]]* zase stvárnila Amy March, umelecky založenú sestru z klanu Marchovcov. Za posledný zmienený film bola nominovaná na cenu BAFTA a Oscara. V roku 2019 získala na Filmovom festivale v Cannes cenu Trophée Chopard, v kategórií ženský herecký objav roku. 

V roku 2021 sa objavila vo filme *[[Black Widow (film)|Black Widow]]* po boku Scarlett Johansson a v roku 2022 sa objavila v thrilleri *[[Don't Worry, Darling]]*, ktorý režírovala Olivia Wilde.

## Súkromný život
Od roku 2019 chodí s americkým hercom a režisérom Zachom Braffom a žije s ním v Los Angeles. 

## Iné projekty

## Externé odkazy
* 
* 

## Zdroj

Kategória:Osobnosti z Oxfordu
Kategória:Anglické filmové herečky
Kategória:Anglické televízne herečky
Sansculoti

[náhľad|[Louis-Léopold Boilly: *Sans Culotte* (1792, Musée Carnavalet)]]
**Sansculoti** alebo **sansculotti** (, sg.: **sansculote**, ) bolo pôvodne výsmešné pomenovanie heterogénnej sociálnej skupiny tvorenej príslušníkmi nižších mestských spoločenských vrstiev v Paríži počas Veľkej francúzskej revolúcie, ktorí sa vyznačovali značnou revolučnosťou a podporou princípov republikánstva, zvrchovanosti ľudu a priamej demokracie. Tvorili ich remeselníci, drobní obchodníci, námezdní robotníci, služobníctvo ap.

Vzhľadom na ich sociálne postavenie išlo o najľahšie manipulovateľnú vrstvu spoločnosti, receptívnu na demagógiu a prísľuby jednoduchých riešení. Zástupcovia sansculotov spravidla vstupovali do klubu jakobínov alebo ešte radikálnejších kordeliérov, pričom priebeh revolúcie najviac ovplyvnili v období Národného konventu (17921795). Najradikálnejší predstavitelia sansculotov boli pejoratívne označovaní ako *[[enragés]]* („zbesilí“).

Pomenovanie vzniklo podľa toho, že príslušníci tejto sociálnej skupiny nenosili krátke nohavice siahajúce po kolená (*culotte*) typické pre šľachtu a buržoáziu, ale zvyčajne mali voľné nohavice nad členky (pantalóny, ), krátky kabát (karmaňolu, ) a frýgicku čiapku s kokardou a dreváky.

V prvej polovici 19. storočia sa termín sansculoti objavuje často ako označenie pre všetkých politických radikálov.

## Poznámky


## Referencie

## Literatúra
* 

## Iné projekty

Kategória:Francúzska revolúcia
Mendíčka

**Mendíčka** () je vrch v Nízkych Tatrách. Leží južne od osady Čierny Váh, približne  juhovýchodne od Liptovského Hrádku. 

## Poloha
Nachádza sa na severe strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú severne ležiace osady Svarín a Čierny Váh, západným smerom leží Kráľova Lehota a Malužiná a východným Liptovská Teplička. Vrch je súčasťou Národného parku Nízke Tatry.

## Opis
Mendíčka je súčasťou rázsochy, ktorá vybieha severovýchodným smerom z masívu Veľkého boku () cez Nemeckú () na Garajky (). Je pokračovaním výrazného hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka. Západným smerom sa nachádza Pálenica (), Holica () a Chmelinec (), južným Malá () a Veľká Vápenica (), Medvedia () a Oselná (), východným Zadný Grúň (), Grúň () a Veľká Hazička () a severným Garajky, Hošková () a Turková (). Masív patrí do povodia Váhu, kde vodu zo západných svahov odvádza potok Vyšný Chmelinec, zo severných Plevovský potok a z východných Mandiška, oba prítoky riečky Ipoltica. Na vrchol nevedie značený turistický chodník.

### Výhľady
Vrcholovú časť pokrýva nesúvislý riedky les s viacerými holinami, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Vysoké a Západné Tatry a Chočské vrchy.

## Prístup
Na vrchol nevedie značená trasa, no východne situovanou dolinou Ipoltica vedie  modro značený turistický chodník z osady Čierny Váh do sedla Priehybka.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Východná (obec)
Medvedia

**Medvedia** môže byť:

* vrch v Nízkych Tatrách (), pozri Medvedia (vrch v Nízkych Tatrách)
* vrch v Slanských vrchoch ()
* vrch v Ondavskej vrchovine (
* prítok Starohorského potoka, pozri Medvedia (prítok Starohorského potoka)
BB puding

**BB puding** je slovenský kakaový puding s keksovou múčkou, ktorý od polovice 90. rokov 20. storočia vyrába závod spoločnosti Dr. Oetker v Bolerázi.

Autorom BB pudingu je Ľudovít Winter, ktorý ho s pomocou dietológov, chemikov i pediatrov vyvinul ako výživu pre dospelých v podobe pudingu. Pudingom chcel pomôcť prežívším z koncentračných táborov, pretože bol jedným z nich. Po druhej svetovej vojne BB puding vyrábal podnik *[[Panvita]]* na Námestí slobody v Piešťanoch, ktorého sídlo a kancelárie sa nachádzali v *Zelenom strome* v centre mesta. Podnik bol počas socializmu zoštátnený.

Pôvodne sa predával v lekárniach ako liek a neskôr sa rozšíril o výrobky Dado (pre troj- až päťmesačné deti), Silopan (pre sedemtýždňové deti) a Cerasil (na črevné choroby).

## Zdroje
* 
* 

Kategória:Sladkosti
Kategória:Slovenská kuchyňa
IDLE

**IDLE** (skratka pre **Integrated Development and Learning Environment** )   je integrované vývojové prostredie pre Python, ktoré je od verzie 1.5.2b1 dodávané s predvolenou implementáciou jazyka.   Je zahrnutý ako voliteľná súčasť balenia Pythonu s mnohými distribúciami Linuxu . Je kompletne napísaný v Pythone a Tkinter GUI toolkit (funkcie wrapper pre Tcl / Tk ).

IDLE má byť jednoduché IDE vhodné pre začiatočníkov, najmä vo vzdelávacom prostredí. Na tento účel je multiplatformový a vyhýba sa preplnenosti funkciami.

Podľa priloženého README sú jeho hlavné vlastnosti:

* Textový editor s viacerými oknami so zvýrazňovaním syntaxu, automatickým dopĺňaním, inteligentnou zarážkou a ďalšími.
* Python shell so zvýraznením syntaxu.
* Integrovaný debugger s krokovaním, trvalými prerušovacími bodmi a viditeľnosťou zásobníka hovorov.

Autor Guido van Rossum hovorí, že IDLE znamená „Integrated Development and Learning Environment“,  a keďže Van Rossum pomenoval jazyk Python po britskej komediálnej skupine Monty Python, názov IDLE bol pravdepodobne tiež vybraný čiastočne na počesť Erica Idlea, jedného zo zakladajúcich členov skupiny Monty Python.  

## Referencie

## Iné projekty

## Externé odkazy
* IDLE home page in the Python documentation
* A guide to using IDLE

## Zdroj

Kategória:Python
Kategória:Vývojové prostredia
David Harbour

**David Harbour** (* 10. apríl 1975, White Plains, New York, USA) je americký herec. Známy sa stal vďaka úlohe Jima Hoppera v hororovom seriáli *[[Stranger Things]]* od spoločnosti Netflix. Za túto úlohu bol nominovaný na cenu Emmy a Zlatý Glóbus.

## Život
Harbour sa narodil v New Yorku Kennethovi a Nancy Harbourovým. Obaja jeho rodičia pracovali v oblasti nehnuteľností: matka v bytovom sektore, otec v komerčnom. Ako mladý navštevoval strednú školu Byram Hills v Armonku v New Yorku spolu s ďalšími hercami Seanom Maherom a Eyalom Podellom. Harbour promoval na Dartmouth College v Hannoveri v New Hampshire v roku 1997. Bol členom bratstva Sigma Phi Epsilon v Dartmouthe.

## Kariéra
Harbour začal profesionálne hrať na Broadwayi v roku 1999, v divadelnej hre *Obchodník s dážďom*. V tom istom roku debutoval v televíznom seriáli *[[Zákon a poriadok útvar pre zvláštne obete]]*, kde hral čašníka. V roku 2005 bol nominovaný na cenu Tony za svoj výkon v inscenácii *[[Kto sa bojí Virginie Woolfovej?]].*

V roku 2008 stvárnil úlohu agenta CIA Gregga Beama v bondovke *[[Quantum of Solace]]* a v nasledujúcom roku stvárnil úlohu Shepa Campbella vo filme ''Núdzový východ''. Objavil sa aj vo filme ''Na odstrel'', kde hral po boku Russella Crowa.

Od roku 2016 stvárňuje úlohu policajného šerifa Jima Hoppera v americkom hororovo-mysterióznom seriáli *[[Stranger Things]].

Harbour stvárnil aj hlavnú rolu vo filme [[Hellboy (film, 2019)|*Hellboy*]] ([[2019]]), za ktorú bol nominovaný na cenu [[Zlatá malina]] v kategórii najhorší herec. Objavil sa aj v roli Red Guardiana v [[Marvel Cinematic Universe|Marvelovke]] [[Black Widow (film)|*Black Widow'']] (2021).

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Divadelní herci USA
Kategória:Televízni herci USA
Kategória:Osobnosti z White Plains (New York)
ABC (programming language)

**ABC** je imperatívny univerzálny programovací jazyk a integrované vývojové prostredie (IDE) vyvinutý v Centre Wiskunde &amp; Informatica (CWI), v Holandskom Leom Geurtsom, Lambertom Meertensom a Stevenom Pembertonom. Je interaktívny, štruktúrovaný, na vysokej úrovni a je určený na používanie namiesto BASICu, Pascalu alebo AWK . Je určený na výučbu alebo prototypovanie, ale nie ako systémový programovací jazyk.

ABC malo veľký vplyv na dizajn jazyka Python, ktorý vyvinul Guido van Rossum, ktorý predtým v polovici osemdesiatych rokov niekoľko rokov pracoval na systéme ABC.  

## Vlastnosti
Jeho tvorcovia tvrdia, že programy v jazyku ABC majú zvyčajne približne štvrtinovú veľkosť oproti ekvivalentným programom v jazykoch Pascal alebo C a sú čitateľnejšie

Medzi kľúčové vlastnosti patrí:

* Len päť základných dátových typov
* Žiadne požadované deklarácie premenných
* Explicitná podpora pre programovanie zhora nadol
* Vnorenie príkazov je indikované odsadením prostredníctvom pravidla off-side
* Nekonečne presná aritmetika, zoznamy a reťazce neobmedzenej veľkosti a ďalšie funkcie podporujúce ortogonalitu a jednoduchosť používania pre nováčikov

ABC bola pôvodne monolitickou implementáciou, čo viedlo k neschopnosti prispôsobiť sa novým požiadavkám, ako je napríklad vytvorenie grafického používateľského rozhrania (GUI). ABC nemohol priamo získať prístup k základnému súborovému systému a operačnému systému .

Kompletný systém ABC obsahuje programovacie prostredie s editorom štruktúry (editor zameraný na syntax), návrhmi, statickými premennými (perzistentné) a viacerými pracovnými priestormi a je dostupný ako interpret – kompilátor . K roku 2020 , najnovšia verzia je 1.05.02 a je portovaná na Unix, DOS, Atari a Apple MacOS .

### Príklad kódu
Príklad funkcie na zhromaždenie množiny všetkých slov v dokumente:
 HOW TO RETURN words document: 

    PUT {} IN collection 

    FOR line IN document: 

       FOR word IN split line: 

          IF word not.in collection: 

             INSERT word IN collection 

    RETURN collection

## Referencie
Obsah tejto úpravy je prevzatý z existujúceho článku na anglickej Wikipédii na adrese ABC (programming language) pre určenie autora pozri jeho históriu.

## Vonkajšie odkazy

* Príručka programátora ABC

Kategória:Programovacie jazyky
Pyrazín

**Pyrazín** je heterocyklická aromatická organická zlúčenina. Pyrazín je menej zásaditý než pyridín, pyridazín a pyrimidín. Je to rozpúšťajúci sa kryštál alebo pevná látka podobná vosku, ktorá má silnú sladkú vôňu podobnú kukurici a orechom. Je to symetrická molekula, ktorá patrí do bodovej grupy D2h.

Pyrazín a mnohé alkylpyrazíny sú zlúčeniny, ktoré majú rôzne chute a vône a preto sa používajú v pečených a pražených potravinách. Uvádza sa, že tetrametylpyrazín (tiež známy ako ligustrazín) zachytáva superoxidový anión a znižuje produkciu oxidu dusnatého v ľudských granulocytoch.

## Syntéza
Existuje mnoho metód organickej syntézy, ktorými sa pripravujú pyrazín a jeho deriváty. Niektoré z nich patria medzi najstaršie syntézy, ktoré sa stále používajú.

Staedel–Rugheimerova syntézy pyrazínu (1876) pozostáva z reakcie 2-chlóroacetofenónu a amoniaku, čím vzniká aminoketón, ktorý kondenzuje a oxiduje sa za vzniku pyrazínu. Variantom tohto postupu je Gutknechtova syntéza pyrazínu (1879), tiež založená na kondenzačnej reakcii, ale odlišná spôsobom vzniku alfa-ketoamínu.

: 500x500bod|Gutknecht pyrazine synthesis

Gastaldiho syntéza (1921) je ďalším variantom:

: 400x400bod|Gastaldi synthesis

## Referencie


## Pozri aj

* Alkylpyrazín
* Beznén
* Metoxypyrazín

## Zdroj

Kategória:Pyrazíny
Kondenzačná reakcia

náhľad|350x350bod|Dieckmanova kondezácia je príkladom kondenzačnej reakcie.
**Kondenzačná reakcia** alebo **kondenzácia** je druh organickej chemickej reakcie, v ktorej sa zlučujú dve molekuly za vzniku jednej molekuly, pričom vzniká ďalšia malá molekula, typicky voda. Ak je touto molekulou voda, reakcia sa nazýva i dehydratačná reakcia. V kondenzačnej reakcii však môžu odstúpiť i iné molekuly, napríklad amoniak, etanol, kyselina octová a sulfán.

Adícia dvoch molekúl typicky prebieha po krokoch za vzniku adičného produkty, ktorý je v rovnováhe s reaktantmi, a často za straty molekuly vody (preto sa reakcia nazýva kondenzácia). Táto reakcia môže zahŕňať funkčné skupiny molekuly a je verzatilným druhom reakcie, ktorý prebieha v kyslých i zásaditých podmienkach a i v prítomnosti katalyzátora. Tento typ reakcie je životne dôležitý v biologických procesoch, pretože tvorí základ tvorby peptidovej väzby medzi aminokyselinami v proteosyntéze a takisto prebieha pri biosyntéze mastných kyselín.
stred|náhľad|520x520bod|Schéma ukazujúca kondenzáciu medzi dvoma aminokyselinami za vzniku peptidoved väzby (červená). V reakcii sa stráca molekula vody (modrá).

## Príklady
Existuje mnoho variantov kondenzačných reakcií. Medzi bežné príklady patrí aldolová kondenzácia a Knoevenagelova kondenzácia, v ktorých sa tvorí voda ako vedľajší produkt. Okrem toho sem patrí o Claisenova kondenzácia a Dieckmanova kondenzácia (intramolekulárna Claisenova kondenzácia), v ktorých vznikajú alkoholy ako vedľajšie produkty.

## Referencie


## Pozri aj

* Hydrolýza, opak kondenzačnej reakcie

## Zdroj

Kategória:Kondenzačné reakcie
Britney

**Britney** môže byť:
* variant ženského prvého (krstného) mena Brittany, pozri pod Brittany (prvé meno)
* album speváčky Britney Spears z roku 2001, pozri ''Britney'' (album)
* pieseň anglickej pop rockovej hudobnej skupiny Busted z albumu *Busted* (2002), pozri pod ''Busted'' (album, Busted)

## Pozri aj
* Britney Spearsová, americká popová speváčka a tanečníčka (* 1981)

## Referencie
Diazín

**Diazíny** sú nenasýtené heterocyklické zlúčeniny, ktoré majú šesťčlenný kruh a obsahujú dva atómy dusíka. Tieto zlúčeniny sú aromatické. Majú štruktúru benzénu, v ktorom boli dve C–H skupiny nahradené atómom dusíka. Existujú tri izoméry:

Pyridazine_simple_structure.svg|Pyridazín(1,2-diazín) 
Pyrimidin.svg|Pyrimidín(1,3-diazín)
Pyrazin.svg|Pyrazín(1,4-diazín)


## Význam
Diazíny sú materské zlúčeniny, z ktorých je odvodených mnoho dôležitých derivátov.

### Pyridazín
Medzi deriváty pyridazínu patria napríklad ftalazín a jeho deriváty, ktoré fungujú ako inhibítory karbonickej anhydrázy a používajú sa napríklad pri liečbe vysokého tlaku, na žalúdočné vredy, epilepsiu alebo osteoporózy. Takisto medzi ne patrí napríklad luminol, ktorý pri reakcii s peroxidom vodíka vydáva modré svetlo.

### Pyrimidín
Medzi jedny z najdôležitejších derivátov pyrimidínu patria báze nukleových kyselín, konkrétne cytozín, tymín a uracil.****

### Pyrazín
Pyrazín sa redukuje na piperazín. Okrem toho patrí medzi pyrazínové deriváty napríklad farbivo safranín alebo neutrálna červeň, ktorá sa používa ako pH indikátor.náhľad|220x220bod|Pteridín vzniká zlúčením pyrimidínu (vpravo) a pyrazínu (vľavo).
### Pteridíny, flavíny
Spojením pyrimidínu a pyrazínu vzniká pteridín a jeho rozšírením o benzénové jadro vzniká flavín. Medzi ich deriváty patria niektoré vitamíny, napríklad riboflavín (vitamín B2) a vitamín B<sub>9</sub>, a rôzne kofaktory enzýmových reakcií.

## Referencie


## Pozri aj
* šesťuhlíkatý kruh s jedným dusíkovým atómom: pyridín
* šesťuhlíkatý kruh s dvomi dusíkovými atómomi: triazín
* šesťuhlíkatý kruh s tromi dusíkovými atómomi: tetrazín
* šesťuhlíkatý kruh s štyrmi dusíkovými atómomi: pentazín
* šesťuhlíkatý kruh s piatimi dusíkovými atómomi: hexazín

## Zdroj

Kategória:Diazíny
Acetoacetylkoenzým A

**Acetoacetylkoenzým A** alebo **acetoacetyl-CoA** je prekurzor syntézy HMG-CoA v mevalonátovej dráhe, ktorá vedie k biosyntéze cholesterolu. Je to anhydrid acetoacetátu a koenzýmu A. Má podobný význam v syntéze ketolátok (ketogenéze) v pečeni. Pri spracovaní ketolátok v tkanivách neprebieha rozklad acetoacetyl-CoA cez HMG-CoA, ale priamo na acetyl-CoA (ketolýza).

## Syntéza a rozklad
Acetoacetyl-CoA vzniká z acetyl-CoA, teda tioesteru kyseliny octovej a koenzýmu A, ktorý reaguje s enolátom druhej molekuly acetyl-CoA v Claisenovej kondenzačnej reakcii. Na acetoacetyl-CoA potom pôsobí HMG-CoA syntáza, ktorá naň pripája tretiu acetylovú skupinu a robí z neho HMG-CoA. Počas metabolizmu leucínu prebieha posledná reakcia v opačnom smere. U niektorých osôb sa môže prejaviť nedostatok acetoacetyl-CoA. Tento nedostatok patrí medzi poruchy metabolizmu ketolátok a izoleucínu, ktoré sú dedičné.

Pri využití acetoacetyl-CoA v tkanivách, napríklad v mozgu, dochádza k rozkladu acetoacetyl-CoA pomocou tiolázy na dve jednotky acetyl-CoA, ktoré potom vstupujú do Krebsovho cyklu.
stred|náhľad|350x350bod|Acetoacetyl-CoA sa v orgánoch rozkladá priamo za vzniku dvoch jednotiek acetyl-CoA (vľavo hore).

### Redukcia
Okrem toho acetoacetyl-CoA substrátom i pre NADPH-dependentnú acetoacetyl-CoA reduktázu, známu ako PhaB, ktorá je súčasťou metabolickej dráhy, ktorý premieňa acetoacetyl-CoA na polyhydroxyalkanoát (PHA). Redukciou acetoacetyl-CoA vzniká (*R*)-3-hydroxybutyryl-CoA, ktorý polymerizuje za vzniku PHA. Táto dráha je prítomná v baktériách, napríklad v *Ralstonia eutropha* a v kmeni PCC6803 Synechocystis.

## Referencie

## Pozri aj
* Kyselina acetyloctová
* Kyselina beta-hydroxybutyrová

## Zdroj

Kategória:Tioestery koenzýmu A
Zásedný potok

**Zásedný potok** je potok v regióne Dolný Zemplín, na území obce Ruský Hrabovec v okrese Sobrance v Košickom kraji. Nachádza sa v geomorfologickom celku Beskydské predhorie. Ústi do Inovského potoka. Má dĺžku . Rád toku X. 
## Prameň
Pramení v  vo východnej časti územia obce Ruský Hrabovec v lesnom  extraviláne, na svahu pod slovensko – ukrajinskou štátnou hranicou cca 1 km južne od lesa *Halagov grúň*.
## Opis toku
*Zásedný potok* tečie od prameňa východnou časťou územia obce Ruský Hrabovec cez lesný  extravilán severozápadným smerom, mení smer na sever, preteká cez les *Halagov grúň*, v  priberá bezmenný pravostranný prítok, preteká zmiešaným lesným i poľnohospodárskym extravilánom, v  priberá ďalší bezmenný pravostranný prítok a mení smer na západ, v  priberá bezmenný pravostranný prítok, v  priberá bezmenný ľavostranný prítok a mení smer na severozápad, preteká poľnohospodárskym extravilánom, v  ústi do  Inovského potoka ako jeho pravostranný prítok. 

*Zásedný potok* patrí do okresu Sobrance v Košickom kraji. Nachádza sa v geomorfologickom celku Beskydské predhorie v geomorfologickom podcelku Ublianska pahorkatina. Nemá dôležitejšie prítoky.

## Pôvod názvu
Názov vodného toku *Zásedný potok* má nejasný pôvod. Z adjektíva *zásedný* bolo po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Zásedný potok* ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku bol štandardizovaný v roku 1975.
V priestore slovenskej hydronymie vodných tokov hydronymum *Zásedný potok* je jedinečným hydronymom (september 2022).  
## Referencie

 
Kategória:Vodné toky v okrese Sobrance 
Kategória:Potoky na Slovensku 
Kategória:Vodné toky v Beskydskom predhorí
Kategória:Ruský Hrabovec
Panská hoľa (vrch v Nízkych Tatrách; 1429 m n. m.)

**Panská hoľa** () je vrch v Nízkych Tatrách. Leží nad obcou Liptovská Teplička, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Žilinského a Prešovského kraja, na rozhraní okresov Liptovský Mikuláš a Poprad a zasahuje na katastrálne územia obcí Východná a Liptovská Teplička. Najbližším sídlom je severovýchodne ležiaca Liptovská Teplička, juhozápadne sa nachádza Pohorelá a Heľpa a severozápadne osada Čierny Váh. Vrch je súčasťou Národného parku Nízke Tatry.

## Opis
Panská hoľa je súčasťou rázsochy, ktorá vybieha severovýchodným smerom z masívu Heľpianskeho vrchu () v hlavnom hrebeni nad sedlom Priehybka. Severným smerom sa nachádza vrch Košariská (), Smrečiny () a Mohyla (), východným Skorkovec (), Opálené () a Kolibisko (), južným Holica (), Orlová (), Bartková () a Andrejcová () a západným Ostrá (), Veľká Vápenica (), Medvedia () a Temná (). Masív patrí do povodia Váhu; južné a východné svahy odvodňuje Ždiarsky potok do Čierneho Váhu, voda zo západnej časti odteká prítokmi Dikule do Ipoltice. Vrcholom vedie značený turistický chodník.

### Výhľady
Vrcholovú časť pokrýva nesúvislý lesný porast s hôľnatými plochami, umožňujúcimi rozhľad. Z vhodných lokalít je možné pozorovať mnohé vrcholy Nízkych Tatier, no tiež Levočské vrchy, Kozie chrbty, Vysoké a Západné Tatry.

## Prístup
* po  žltej značke:
** od severovýchodu zo Šuňavy cez Sedlo pod Doštiankou
** od juhozápadu z rázc. Budnárka
* po  modrej značke z Liptovskej Tepličky cez Sedlo pod Doštiankou

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Poprad
Kategória:Východná (obec)
Kategória:Liptovská Teplička
Ketolýza

náhľad|Ketolýza je proces rozkladu ketolátok (acetónu, acetoacetácu a β-hydroxybutyrátu).
**Ketolýza** je metabolická dráha, v ktorej dochádza k rozkladu ketolátok, teda ich katabolizmu. Tento proces umožňuje mitochondriám využívať ketóny ako palivo pre zisk energie. Ketolýzou vzniká viac energie na tvorbu ATP než v beta-oxidácii (oxidácii mastných kyselín). Opačným procesom ku ketolýze je ketogenéza, v ktorej sa syntetizujú ketolátky. 

## Lokalizácia
Ketogenéza prebieha hlavne v pečeni, zatiaľ čo ketolýza prebieha v bunkách mimo pečene, hlavne v srdci, mozgu a kostrovom svalstve. Ketolýza vyžaduje enzým SCOT (3-oxoacyl-CoA transferáza), ktorý je prítomný v mitochondriách všetkých cicavčích buniek okrem hepatocytov.

Aj keď bunky typu II v pľúcnom mechúriku obsahujú monokarboxylátové transportéry, ktoré presúvajú prekurzory β-hydroxybutyrátu do cytoplazmy, kvôli absencii ketolytických enzýmov nie sú tieto bunky schopné katabolizovať β-hydroxybutyrát.

Kardioprotektívne efekty SGLT2 inhibítorov boli pripísané zvýšenej hladine ketolátok a zvýšenej ketolýze.

## Dráhy
Ketolátky sa syntetizujú v hepatocytoch, odkiaľ sa cez cievy dostávajú do ostatného tkaniva. V menších množstvách prebieha ketogenéza i v obličkách a astrocytoch. Po prestúpení ketolátok (hlavne acetoacetátu a β-hydroxybutyrátu) do tkaniva dochádza k ich rozkladu na acetylkoenzým A, ktorý vstupuje do Krebsovho cyklu, vďaka ktorému sa premieňa na chemickú energiu.

### Reakcie
Najbežnejšou ketolátkou je β-hydroxybutyrát. Ten sa po vstupe do tkaniva premieňa na acetoacetát pôsobením β-hydroxybutyrátdehydrogenázy:

: β-hydroxybutyrát + NAD+ ⇌ acetoacetát + NADH + H+

Acetoacetát, ktorý tiež môže cirkulovať v krvi, sa potom premieňa na acetoacetyl-CoA, v reakcii, ktorú katalyzuje SCOT:

: acetoacetát + sukcinyl-CoA ⇌ acetoacetyl-CoA + sukcinát

V poslednej reakcii sa acetoacetyl-CoA rozkladá pôsobením tiolázy za vzniku dvoch jednotiek acetylkoenzýmu A:

: acetoacetyl-CoA + HSCoA ⇌ 2 acetyl-CoA

Acetyl-CoA potom vstupuje do Krebsovho cyklu, pomocou ktorého z neho vzniká energia. NADH sa presúva do dýchacieho reťazca.

## Referencie

## Zdroj

Kategória:Ketolátky